钦定古今图书集成/理学汇编/经籍典/第090卷 > 《明筮赞》前人
## 钦定古今图书集成/理学汇编/经籍典/第090卷 > 《明筮赞》前人

“倚数之元，参天两地，衍而极之，五十乃备，是曰‘《大衍》’。”
“虚一无为，其为用者，四十九蓍，信手平分，置右于几取右一蓍，挂左小指，乃以右手揲左之策，四四之馀，
归之于扐。初扐右手无名指间，右策左揲，将指是安，
再扐之奇，通挂之算，不五则九，是谓一变。置此挂扐，
再用存策，分挂揲归，复准前式。三亦如之，奇皆四八。”
三变既备，数斯可察。数之可察，其辨伊何？“四五为少，
八九为多，三少为九，是曰老阳。三多为六，老阴是当，
一少两多。”少阳之七，孰云少阴？少两多一，既得初爻，
复合前蓍，四十有九。如前之为三变，一爻通十八变
六爻发挥，卦体可见。老极而变，少守其常。六爻皆守，
《彖》辞是当。变视其爻，两兼首尾，变及三爻。占两卦体，
或四或五。视彼所存，四二五一，二分一专。皆变而化，
新成旧毁。消息盈虚，舍此视彼。干占用九，《坤》占用六。
“泰愕匪人，姤喜来复。”